Ryan Strome

Ryan Edward Strome (sündinud 11. juulil 1993 Mississaugas Ontario provintsis) on Kanada jäähokimängija. Ta mängib NHL-i klubis Anaheim Ducks ründajana paremäärel.

Strome alustas karjääri Greater Toronto Hockey League'i klubis Toronto Marlboros. Seejärel mängis ta Ontario Hockey League'i klubides Barrie Colts ja Niagara IceDogs.

2011. aastal valis New York Islanders ta NHL-i draftis viienda valikuna. Ta mängis enne Islandersiga liitumist esmalt Islandersi noorteklubis Bridgeport Sound Tigers American Hockey League'is. NHL-is tegi ta debüüdi hooajal 2013–14. Oma NHL-i karjääri esimese värava lõi ta 6. jaanuaril 2014 mängus Dallas Starsi vastu.

2017. aasta juunis liitus ta Edmonton Oilersiga, kui ta vahetati ründaja Jordan Eberle'i vastu."Oilers acquire Strome". NHL.com. Vaadatud 3.1.2019

2018. aasta novembris siirdus ta New York Rangersisse, kui ta vahetati Ryan Spooneri vastu."Rangers Acquire Forward Ryan Strome". NHL.com. 16.11.2018. Vaadatud 3.1.2019 Hooajal 2021/22 lõi Strome NHL-is 21 väravat, mis oli NHL-is tema seni parim tulemus.

2022. aasta juulis sõlmis ta viieaastase lepingu Anaheim Ducksiga.

2012. aastal võitis Strome Kanada kuni 20-aastaste koondisega juunioride maailmameistrivõistlustel pronksmedali.

Ka tema noorem vend Dylan Strome mängib NHL-is.

 Viited 

 Välislingid 
 Ryan Strome NHL.com lehel
 Ryan Strome hockeydb.com lehel

Kategooria:Kanada jäähokimängijad
Kategooria:New York Islandersi mängijad
Kategooria:Edmonton Oilersi mängijad
Kategooria:New York Rangersi mängijad
Kategooria:Anaheim Ducksi mängijad
Kategooria:Sündinud 1993